钦定古今图书集成/明伦汇编/氏族典/第377卷 > 《凌迪知万姓统谱》 > 孔坦
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔坦

按《晋书孔愉传》：“愉从子坦，字君平。祖冲，丹阳太守。父
侃，大司农。坦少方直有雅望，通《左氏传》，解属文。元帝
为晋王，以坦为世子文学。东宫建，补太子舍人，迁吴
兴内史，封晋陵男，加建威将军。岁饥，运家米以赈穷
乏，百姓赖之。寻拜侍中，出为廷尉，以疾去职，加散骑
常侍，迁尚书，未拜，卒，时年五十一。追赠光禄勋，谥简。”
子混嗣。